ועדת הכלכלה, כנסת 16, פרוטוקול מספר 352, 2005-02-02 10:45

אמנון כהן: היתה פניה ליו"ר הוועדה הקודם, איתן כבל, על-ידי ממלא מקום יושב-ראש הכנסת יולי אדלשטיין, שיש תיקון טעות בחוק משק הדלק (איסור מכירת דלק לתחנות תדלוק מסויימות), התשס"ה-2005.

אמנון כהן: הפירוט הוא בהתאם להוראות סעיף 10 א' לפקודת סדרי שלטון המשפט, התש"ח 1948: "הרייני מעביר לעיונך את הצעתי לתיקון טעות בנוסח החוק שבנדון, אשר התקבל בכנסת ביום ט"ו בטבת התשס"ה 27.12.2004.

אמנון כהן: אודה לך אם תביא את הצעתי לוועדת הכלכלה לקביעת תיקון הטעות ולאחר מכן לאישורה במליאת הכנסת".

אמנון כהן: גברתי, היועצת המשפטית של הוועדה, תציגי איפה צריך לתקן.

אמנון כהן: המטרה היא שהחוק יתחיל לפעול, כי אני מבין שעד אז הקפיאו את החוק.

אתי בנדלר: לא, לא, החוק פשוט לא נכנס לתוקפו.

אתי בנדלר: חוק משק הדלק (איסור מכירת דלק לתחנות תדלוק מסווימות) התשס"ה-2005, התקבל בכנסת 27.12 ופורסם כבר בספר החוקים.

אתי בנדלר: בסעיף 1 לאותו חוק ישנן הגדרות שונות, וההגדרה שבה דנים כרגע, ושבה להבנתי נפלה הטעות, היא בהגדרה של המונח "תחנת תדלוק".

אתי בנדלר: בהצעת החוק המונח הזה כהוגדר "אתר שבו מתבצעת אספקה של דלק לציבור" או "בצריכה עצמית לציבור בדרך של תדלוק".

אתי בנדלר: במהלך הדיונים קיבלתי הערה מנציגת משרד המשפטים, עו"ד גלי גרוס, ולפיה היא ביקשה להכניס להגדרה גם אופציה שלישית של תחנת תדלוק שתכלול גם אתר שבו מתבצעת מכירה/אספקה של דלק לצריכה עצמית בלבד בלבד, בדרך של תדלוק.

אתי בנדלר: ההערה הזו הוצגה כהערה ניסוחית.

אתי בנדלר: כיוון שאני ממונה על ניסוח החוק, רשמתי לעצמי את ההערה, כאמור ברמה של נוסח.

אתי בנדלר: בהמשך הדיונים, ובדיון שלאחר מכן, היו דיונים מהי בכלל תחנת לתדלוק פנימית ובאיזה תחנות התקנות יחולו.

אתי בנדלר: אגב אותו דיון התעוררה גם שאלה לגבי הגדרה של "תחנת תדלוק" והיתה החלטה מפורשת של ועדת הכלכלה שלא לשנות.

אתי בנדלר: הסתבר שהאפקט של התיקון המוצע הוא לא רק ברמה ניסוחית אלא גם ברמה מהותית.

אתי בנדלר: אני שכחתי למחוק את המילים "או לצריכה עצמית", בניגוד להחלטות הוועדה.

אתי בנדלר: השארתי את זה כאילו זה מתייחס לרמה הניסוחית בלבד.

אתי בנדלר: היתה טעות טכנית שאני - - -

אמנון כהן: מתי עלית על זה?

אתי בנדלר: רק אחרי שהחוק התקבל ופורסם והיתה פניה אלינו מנציג חברת "פז".

לאה ורון: אני מוכרחה להעיר: אמא שלי זכרונה לברכה היתה אומרת ש"רק מי שרוחץ את הכלים, שובר את הכלים".

לאה ורון: זה באשר לטעות ובאשר לעובדה שאת מכינה הרבה מאוד הצעות חוק לוועדה, אני חושבת שזו הפעם הראשונה שנופלת לך איזושהי טעות בהצעת חוק, ועל זה אני חושבת שמאוד ראוי לברך אותך.

אליעזר זנדברג: גם היה הרבה מאוד בלגן סביב ההצעה הזו, זה היה מאוד אינטנסיבי.

אתי בנדלר: אני מודה על הדברים.

אמנון כהן: אומרים שהיה הרבה מאוד בלגן סביב ההצעה הזו, כנראה מחקת והוספת ומחקת והוספת.

אתי בנדלר: אכן, ממש נפלה שגגה בידי ברמה הטכנית.

אסף מאיר: סליחה שהגעתי באיחור.

אסף מאיר: במה בדיוק היתה הטעות?

אתי בנדלר: שהוספתי כאילו קטגוריה נוספת להגדרה של תחנת תדלוק, כך שגם אתר שבו מתבצעת מכירה לצריכה עצמית בלבד נכנס להגדרה של תחנת תדלוק, הוא לא היה אמור בכלל להיכנס.

אסף מאיר: אנחנו נפעל לתקן את זה.

אתי בנדלר: אכן קודם התקשר אלי טלפונית עו"ד יואל הדר ואמר לי שאין להם הערות לתיקון המוצע.

אמנון כהן: לאחר שהוועדה שמעה את היועצת המשפטית וגם את חבר-הכנסת אליעזר זנזברג, נציג האוצר, ומנהלת הוועדה, וכולם מחזקים את ידיה של היועצת המשפטית של הוועדה, כי אכן מדובר בתקלה טכנית, הוועדה תעביר את קביעתה להחלטת הכנסת כדי שניתן יהיה לפרסם את תיקון הטעות בספר החוקים.

אמנון כהן: התיקון התקבל פה אחד.

אמנון כהן: להעלות את התיקון לאישור המליאה.

אמנון כהן: תודה רבה על השתתפותכם.